[{"text_idx": "#000000", "text": "Y ffordd ddoethach i sicrhau dyfodol eich gyrfa. Cwrs MBA Dadansoddeg Data mawr cyfan gwbl ar-lein gan y brifysgol sy'n canolbwyntio ar yrfa"}, {"text_idx": "#000002", "text": "Mae faint o ddata y mae busnesau a sefydliadau ar draws y sector preifat a\u2019r sector cyhoeddus yn ei gasglu, ei gynhyrchu, ei storio a\u2019i rannu yn fwy nag erioed o\u2019r blaen ac mae\u2019n tyfu\u2019n gyflym. Fel rheol, anghenion cwsmeriaid yw ysgogydd allweddol y camau y mae sefydliadau yn eu cymryd, ac mae angen i sefydliadau llwyddiannus allu dehongli data yn ddibynadwy er mwyn gwneud penderfyniadau cadarn."}, {"text_idx": "#000003", "text": "Mae\u2019r cwrs MBA Dadansoddeg Data Mawr o Ysgol Reolaeth Gogledd Cymru wedi\u2019i gynllunio ar gyfer unigolion uchelgeisiol sydd eisiau ennill sylfaen eang o sgiliau busnes yn ogystal a\u0302 gwybodaeth a galluoedd arbenigol amhrisiadwy wrth gymhwyso dadansoddeg data mewn cyd-destun busnes."}, {"text_idx": "#000004", "text": "Gradd MBA mewn Data Mawr cyfan gwbl ar-lein y gellir ei hastudio o unrhyw le ar unrhyw adeg"}, {"text_idx": "#000005", "text": "Mae\u2019r cwrs MBA Dadansoddeg Data Mawr cyfan gwbl ar-lein hwn yn cael ei astudio yn gyfan gwbl o bell, heb fod angen ymweld a\u0302\u2019r campws. O ganlyniad i\u2019w fodel dysgu ar-lein hyblyg, gellir astudio\u2019r MBA ar unrhyw adeg, sy\u2019n golygu y gallwch ffitio astudio o amgylch eich ymrwymiadau gwaith a theulu ac osgoi seibiannau astudio costus."}, {"text_idx": "#000007", "text": "Byddwch yn astudio cymwysiadau data mawr, dadansoddeg data a delweddu data i gefnogi prosesau gwneud penderfyniadau gydag amgylcheddau sefydliadol. Cefnogir pynciau data mawr gydag astudiaethau achos sefydliadol, gan adeiladu sgiliau gwerthuso beirniadol a dadansoddi."}, {"text_idx": "#000008", "text": "Mae\u2019r rhaglen yn datblygu sgiliau busnes a dadansoddi allweddol, gan gynnwys:"}, {"text_idx": "#000009", "text": "Sicrhau mewnwelediadau y gellir eu rhoi ar waith o wybodaeth fusnes\nCyflawni newid creadigol ac arloesedd"}, {"text_idx": "#000011", "text": "Mae mwy na hanner y myfyrwyr ym Mhrifysgol Wrecsam yn astudio\u2019n rhan amser ac o ganlyniad mae gennym ni yn Ysgol Reolaeth Gogledd Cymru gryn arbenigedd mewn dysgu hyblyg. Mae\u2019r cwrs MBA Dadansoddeg Data Mawr unigryw hyblyg hwn yn eich galluogi i astudio ar eich cyflymder eich hun, ar eich telerau eich hun."}, {"text_idx": "#000014", "text": "Mae\u2019r cwrs MBA Dadansoddeg Data Mawr hwn yn cael ei arwain gan ddiwydiant ac yn canolbwyntio ar yrfa, gan adlewyrchu diwylliant a gallu Ysgol Reolaeth Gogledd Cymru a Phrifysgol Wrecsam yn ei chyfanrwydd. Mae ein cysylltiadau dwfn a\u0302 chyflogwyr mawr wedi bwydo i gynnwys y rhaglen ac wedi helpu i lunio gradd MBA sy\u2019n targedu yn benodol canlyniadau gyrfa gwella ar draws ystod eang o sectorau yn yr amgylchedd gwaith modern. Yr agwedd hon sydd wedi sicrhau ein lle ymhlith y 10 prifysgol gorau yn y DU o ran cyflogadwyedd myfyrwyr rhan amser."}, {"text_idx": "#000020", "text": "Data Mawr: Heriau a Chyfleoedd"}, {"text_idx": "#000021", "text": "Mae\u2019r modiwl hwn yn archwilio egwyddorion dadansoddeg data mawr, a sut mae\u2019r data\u2019n cael ei gasglu, ei brosesu, ei ddadansoddi a\u2019i droi\u2019n fewnwelediadau y gellir eu gweithredu. Byddwch yn dysgu am ystod o lwyfannau cyfrifiadol sy\u2019n cefnogi cymwysiadau data mawr, yn ogystal a\u0302\u2019r heriau mewn cyfrifiadura data mawr a ffyrdd i\u2019w goresgyn. Byddwch yn archwilio cymwysiadau data mawr ac yn dysgu sut i ddylunio, adeiladu a chynnal adnoddau Data Mawr cymhleth yn gyfrifol. Byddwch yn datblygu ymwybyddiaeth feirniadol o effaith technolegau a chymwysiadau Data Mawr cyfredol a rhai sy\u2019n dod i\u2019r amlwg."}, {"text_idx": "#000022", "text": "Bydd y modiwl hwn yn datblygu eich dealltwriaeth o ddadansoddeg data fel ffordd o gael mewnwelediadau am weithgareddau busnes i gynorthwyo wrth wneud penderfyniadau gweithredol. Byddwch yn archwilio ystod o dechnegau a gweithdrefnau y gellir eu defnyddio i archwilio data, gan ymchwilio i batrymau a thueddiadau perfformiad busnes yn y gorffennol i ddatblygu modelau rhagfynegol."}, {"text_idx": "#000024", "text": "Mae\u2019r modiwl hwn yn datblygu gallu myfyrwyr i ddadansoddi data busnes a chyllid a dysgu mewnwelediadau allweddol a all ddylanwadu ar benderfyniadau strategol. Mae hyn yn cyfrannu at les ariannol cynaliadwy sefydliadau masnachol neu ddielw sy\u2019n wynebu cystadleuaeth aflonyddgar."}, {"text_idx": "#000025", "text": "Mae\u2019r modiwl hwn yn annog myfyrwyr i archwilio ac ymchwilio\u2019n annibynnol i\u2019r cyfraniad amrywiol y mae arferion strategol yn eu gwneud i berfformiad busnes. Mae\u2019n datblygu technegau dadansoddol a dyfarniadau yn seiliedig ar fodelau damcaniaethol a thueddiadau cyd-destunol sy\u2019n effeithio ar weithredu strategol."}, {"text_idx": "#000026", "text": "Modiwl sy\u2019n darparu mewnwelediad hanfodol i natur barhaus newid a chreadigrwydd ar gyfer goroesiad a thwf sefydliadol. Mae\u2019r modiwl hwn yn annog cydnabod y tensiynau sefydliadol a\u2019r amrywiadau perfformiad sy\u2019n gysylltiedig a\u0302 chynhyrchu a chymhwyso newid a syniadau newydd."}, {"text_idx": "#000027", "text": "Mae\u2019r modiwl hwn wedi\u2019i gynllunio i ddatblygu gallu myfyrwyr i gymhwyso cysyniadau cynllunio cyfathrebu a rheoli brand effeithiol. Mae\u2019n rhoi mewnwelediad i\u2019r cyfraniad i berfformiad sefydliadol a wneir trwy wella cysylltiadau cynaliadwy gyda rhanddeiliaid a rhoi gwerth i gwsmeriaid."}, {"text_idx": "#000029", "text": "Yn galluogi myfyrwyr i archwilio a datblygu eu medrau a\u2019u gwybodaeth fel ymarferydd Rheoli Adnoddau Dynol yn annibynnol trwy ddadleuon cyfoes ac adeiladol, gan ddefnyddio gwybodaeth a dealltwriaeth o reoli adnoddau dynol ar draws yr amgylchedd busnes strategol a gweithredol a swyddogaethau rheoli cysylltiedig. Nod y modiwl hwn yw cynyddu hygrededd ym maes rheoli adnoddau dynol a datblygu fframweithiau i gefnogi a thanategu natur ddatblygiadol y gwaith a fydd yn integreiddio a\u0302 strategaethau a swyddogaethau adnoddau dynol eraill ac yn cefnogi cyfalaf dynol a pherfformiad busnes. Mae\u2019n datblygu technegau dadansoddol a dyfarniadau yn seiliedig ar fodelau damcaniaethol a thueddiadau cyd-destunol sy\u2019n effeithio ar reoli gwobrau ar draws swyddogaethau busnes strategol."}, {"text_idx": "#000030", "text": "Mae\u2019r modiwl hwn yn archwilio\u2019r berthynas gymhleth rhwng arferion busnes a\u2019r effaith ar yr amgylchedd byd-eang. Mae\u2019n ystyried y ffyrdd y mae busnesau yn gallu cyfrannu\u2019n gadarnhaol i bryderon a pholisi\u0308au amgylcheddol byd-eang."}, {"text_idx": "#000031", "text": "Mae\u2019r modiwl hwn yn rhoi mewnwelediad i natur a chyfansoddiad dulliau ymchwil academaidd sy\u2019n cyd-fynd a\u0302 fframweithiau ymchwil cyffredin. Mae\u2019n cyflwyno technegau ac ymagweddau dadansoddol at samplu ynghyd a\u0302 moeseg ymchwil er mwyn rhoi cyfarwyddyd i fyfyrwyr a fydd yn eu galluogi i ymchwilio i a datrys eu cwestiynau ymchwil."}, {"text_idx": "#000032", "text": "Mae\u2019r modiwl hwn yn cefnogi myfyrwyr i adnabod problem fusnes/rheoli gyfoes sy\u2019n ddigon cymhleth i gyfiawnhau ymchwiliad fel modd o adnabod atebion posibl. Bydd yn rhoi cipolwg ar natur ymchwil academaidd, ynghyd a\u0302 methodoleg a thechnegau dadansoddol. Bydd myfyrwyr yn datblygu ac yn cyflwyno eu cynnig ymchwil yn seiliedig ar adolygiad llenyddiaeth manwl. Ymchwilir i\u2019r broblem sy\u2019n cael ei hadnabod yn y modiwl hwn yn nhraethawd hir y myfyriwr."}, {"text_idx": "#000033", "text": "Yn y traethawd hir, bydd y myfyrwyr yn ymchwilio i ac yn adrodd ar eu problem fusnes/rheoli gyfoes dewisol. Bydd y gwaith ymchwil a\u2019r ysgrifennu yn cael ei wneud o dan oruchwyliaeth academaidd."}]